Weer – nie jou eie goedheid of pogings nie, eerder God se onvoowaardelike liefde. Jou toegang tot die rykdom van Sy heerlikheid vir meer as wat jy nodig het, is die Kruis en die Bloed.
Ek bid vir elkeen die volvoering van God se droom vir jou in jou toekoms en veral ‘n spesiale insig in Sy liefde en kruisdood wat jou toekoms bepaal.
Ons het verlede keer bietjie gekyk na die konsep van tyd en die kragtige beginsel van God se Alwetenheid. Hoewel Hy buite tyd staan en nie die beperkinge van elke sekonde aftel nie, praat die Woord van die Here so dikwels oor die konsep van ‘n dag – ‘n relatiewe kort tydsbestek in terme van die ewigheid.